.td_uid_2_6058de914e012_rand.td-a-rec-img{text-align:left}.td_uid_2_6058de914e012_rand.td-a-rec-img img{margin:0 auto 0 0} Il-kandidat indipendenti reġa' talab lill-President George Vella biex ineżża' lill-eks Prim Ministru Joseph Muscat minn Ġieħ ir-Repubblika. Cassola kien diġà għamel din it-talba lill-President f'Novembru tal-2019, meta kienu qegħdin isiru żviluppi kbar b'rabta mal-assassinju ta' Daphne Caruana Galizia. Hu kien talbu jagħmel dan "ġaladarba issa nafu li għandna Prim Ministru li għatta għal xhur sħaħ, jekk mhux snin, l-għemil faħxi ta' sieħbu korrott," b'referenza għal Keith Schembri, li kien iċ-Chief of Staff ta' Muscat. Ilbieraħ Schembri tressaq il-Qorti flimkien ma' 10 persuni oħra fuq akkużi ta' frodi, korruzzjoni u ħasil ta' flus. Għaldaqstant, Cassola qed itenni t-talba tiegħu lill-President George Vella wara li fl-2019 ma ttieħdet l-ebda azzjoni fuq din it-talba. Mill-qorti minuta b'minuta Keith Schembri u sħabu se jinżammu arrestati Cassola issa kiteb li qed itenni din it-talba b'ħafna aktar saħħa u urġenza peress li, "Issa għandna l-provi konkreti f'idejna tal-ħmieġ taċ-Chief of Staff Keith Schembri, li l-eks Prim Ministru diżgrazzjat Joseph Muscat kien qiegħed jgħatti, jekk mhux saħansitra jinkoraġġixxi hu stess." Il-kandidat indipendenti semma kif dalgħodu, Malta qamet imżebilħa mill-midja barranija "minħabba l-imġiba moqżieża ta' Keith Schembri, protett u ndukrat minn Joseph Muscat." Huwa bassar li l-ekonomija Maltija se taqla' daqqa ta' ħarta fatali minħabba r-riklam ħażin li Schembri u Muscat għamlu lil Malta mad-dinja kollha. Miguela Xuereb Prof. Cassola kiteb, "Hemm bżonn li l-pajjiż u l-poplu Malti jagħtu lid-dinja kollha sinjal qawwi ta' stmerrija u kundanna għal dak li seħħ, flimkien ma' sinjal altrettant qawwi ta' riskossa nazzjonali morali u etika. Għalhekk qiegħed nerġa' inħeġġeġ lill-Presidenza u lill-Kumitat tal-Onorifiċenzi jneżżgħu minnufih lil Joseph Muscat mill-onorifiċenza ta' Ġieħ ir-Repubblika, anke bħala sinjal li l-pajjiż beda paġna ġdida 'l bogħod mill-ħmieġ "Schembri-Muscatjan" u mnebbħa mill-kejl tar-rettitudni etika u morali." Huwa qal li jittama li din id-darba t-talba tiegħu ma tkunx injorata. Dwar li seħħ ilbieraħ It-terremot tal-bieraħ: l-arrestati, l-akkużi, l-investigazzjoni Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6058de914e2d5_rand.td-a-rec-img{text-align:left}.td_uid_3_6058de914e2d5_rand.td-a-rec-img img{margin:0 auto 0 0}